ดาวโจนส์ทำสถิติปิดบวก3วันติดต่อกัน
ดัชนีดาวโจนส์ตลาดหุ้นนิวยอร์กปิดบวก 47.53 จุด&nbsp; นักลงทุนเชื่อมั่นเศรษฐกิจโลก ด้านน้ำมันดิบปิดพุ่ง 2.20 ดอลล่าร์ต่อบาร์เรล
11 ก.ย. 2553

ดัชนีดาวโจนส์ตลาดหุ้นนิวยอร์กปิดบวก 47.53 จุด  นักลงทุนเชื่อมั่นเศรษฐกิจโลก ด้านน้ำมันดิบปิดพุ่ง 2.20 ดอลล่าร์ต่อบาร์เรล
ดัชนีเฉลี่ยอุตสาหกรรมดาวโจนส์เพิ่มขึ้น 47.53 จุด หรือ 0.46% ปิดที่ 10,462.77 จุด ดัชนี S&amp;P 500 ดีดขึ้น 5.37 จุด หรือ 0.49% ปิดที่ 1,109.55 จุด ดัชนี Nasdaq เพิ่มขึ้น 6.28 จุด หรือ 0.28% ปิดที่ 2,242.48 จุด
ปริมาณการซื้อขายในตลาดหุ้นนิวยอร์กมีอยู่ราว 755 ล้านหุ้น มีจำนวนหุ้นบวกมากกว่าหุ้นลบในอัตราส่วน 2 ต่อ 1
ตลาดหุ้นนิวยอร์กได้แรงหนุนจากข้อมูลเศรษฐกิจที่แข็งแกร่งของ 3 ประเทศยักษ์ใหญ่ของโลก โดยกระทรวงพาณิชย์สหรัฐเปิดเผยว่า กลุ่มธุรกิจภาคค้าส่งได้ปรับสต็อกสินค้าในเดือนก.ค.เพิ่มขึ้น 1.3% จากเดือนมิ.ย. หรือเพิ่มขึ้น 2.5% เมื่อเทียบกับปีที่แล้ว ซึ่งการปรับเพิ่มสต็อกสินค้าในภาคธุรกิจค้าส่งถือเป็นปัจจัยสำคัญในการขับเคลื่อนอุตสาหกรรมการผลิตและการฟื้นตัวของเศรษฐกิจสหรัฐ ส่วนยอดขายในภาคค้าส่งเพิ่มขึ้น 0.6% จากเดือนมิ.ย. หรือพุ่งขึ้น 12.7% เมื่อเทียบเป็นรายปี
สำนักงานศุลกากรของจีน (GAC) รายงานว่า ยอดส่งออกเดือนส.ค.ของจีนทะยานขึ้น 34.4% ต่อปี สู่ระดับ 1.393 แสนล้านดอลลาร์สหรัฐ ส่วนยอดการนำเข้าเพิ่มขึ้น 35.2% ต่อปี สู่ระดับ 1.1927 แสนล้านดอลลาร์สหรัฐ ซึ่งแข็งแกร่งกว่าเดือนก.ค.ที่ขยายตัวเพียง 12.5%
ด้าน ตลาดน้ำมันไนเม็กซ์ของสหรัฐฯ ราคาน้ำมันดิบ ชนิด ไลท์สวีต ครูด งวดส่งมอบเดือนตุลาคม เพิ่มขึ้น 2.20 ดอลลาร์สหรัฐ ปิดที่ 76.45 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 69 เซนต์  ปิดที่ 78.16 ดอลลาร์ต่อบาร์เร